“บิตคอยน์” หลุด 24,000 เหรียญ ชี้สัญญาณขาลง
“บิตคอยน์” หลุด 2.4 หมื่นดอลลาร์ปรับตัวลงอย่างรวดเร็วในวันนี้ หลังเมื่อวานนี้พุ่ง 2.5 หมื่นดอลลาร์ เป็นสัญญาณบ่งชี้การสิ้นสุดช่วงขาขึ้นของบิตคอยน์
“บิตคอยน์” หลุด 2.4 หมื่นดอลลาร์ปรับตัวลงอย่างรวดเร็วในวันนี้ หลังเมื่อวานนี้พุ่ง 2.5 หมื่นดอลลาร์ เป็นสัญญาณบ่งชี้การสิ้นสุดช่วงขาขึ้นของบิตคอยน์
16 ส.ค. 2565

ผู้สื่อข่าวรายงานว่า บิตคอยน์ร่วงหลุด 24,000 ดอลลาร์ในวันนี้ เพียงวันเดียวหลังจากพุ่งขึ้นเหนือ 25,000 ดอลลาร์วานนี้ ผู้เชี่ยวชาญระบุว่า การปรับตัวลงอย่างรวดเร็วในวันนี้ เป็นสัญญาณบ่งชี้การสิ้นสุดช่วงขาขึ้นของบิตคอยน์
ณ เวลา 22.30 น.ตามเวลาไทย บิตคอยน์ปรับตัวลง 0.72% สู่ระดับ 23,807.15 ดอลลาร์ในการซื้อขายบนแพลตฟอร์ม Coinbase
โดยบิตคอยน์พุ่งขึ้นทะลุ 25,000 ดอลลาร์เมื่อวานนี้ โดยเป็นครั้งแรกนับตั้งแต่เดือนมิ.ย. หลังสหรัฐเปิดเผยตัวเลขเงินเฟ้อต่ำกว่าคาด ซึ่งช่วยให้นักลงทุนคลายความกังวลเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ (เฟด)
อย่างไรก็ดี บิตคอยน์ยังคงปรับตัวต่ำกว่าระดับ 69,000 ดอลลาร์ ซึ่งเป็นระดับสูงสุดเป็นประวัติการณ์ที่ทำไว้ในเดือนพ.ย.2564 ผลการศึกษาของ Merchant Machine ซึ่งเป็นเว็บไซต์เปรียบเทียบการชำระเงิน พบว่า สหรัฐเป็นประเทศที่มีการใช้คริปโทเคอร์เรนซีสูงสุดในโลก ขณะที่ไทยติดอันดับ 5
ทั้งนี้ การจัดอันดับดังกล่าวอ้างอิงจากจำนวนผู้ถือครองสกุลเงินคริปโทฯ, ธุรกิจที่มีการยอมรับคริปโทฯ รวมทั้งจำนวนเครื่อง ATM ที่ให้บริการบิตคอยน์
ด้าน Merchant Machine ระบุว่า สหรัฐมีจำนวนผู้ถือครองคริปโทฯ สูงเป็นอันดับ 2 ของโลก โดยมีจำนวนมากกว่า 27 ล้านคน เมื่อเทียบกับในอินเดียที่มีมากกว่า 100 ล้านคน แต่สหรัฐมีจำนวนผู้ถือครองคริปโทฯ คิดเป็นเปอร์เซนต์สูงเป็นอันดับ 1 ของโลกเมื่อเทียบกับจำนวนประชากรในประเทศ
นอกจากนี้ สหรัฐมีจำนวนเครื่อง ATM ที่ให้บริการบิตคอยน์มากกว่า 33,000 เครื่องทั่วประเทศ เมื่อเทียบกับแคนาดาซึ่งมีเพียง 2,458 เครื่อง ขณะที่อินเดียมีเพียง 2 เครื่อง
ทั้งนี้ รายชื่อ 10 ประเทศที่มีการใช้คริปโทฯ สูงสุดในโลกตามการจัดอันดับของ Merchant Machine เป็นดังนี้
 